Mamić je urlao ispred sudnice: 'Što se stalno smiješ koji ku..c'

Njegova odvjetnica Jadranka Sloković cijelo ga je vrijeme pokušavala smiriti, ali nije pomoglo. Suđenje je nastavljeno bez Zdravka Mamića, svjedočenjem poreznice Ane Štimac

<p>Na Županijskom sudu u Osijeku nastavljeno je suđenje <strong>Zdravku Mamiću, Zoranu Mamiću, Damiru Vrbanoviću</strong> i porezniku <strong>Milanu Pernaru</strong>, optuženima za izvlačenje <strong>117 milijuna kuna</strong> iz Dinama i utaje <strong>12 milijuna kuna</strong> poreza.</p><p>Mamić u sudnicu nije ušao, a na hodniku je imao verbalni ispad nakon kojega je otišao sa suda, piše <a href="http://www.jutarnji.hr/vijesti/crna-kronika/vulgarni-ispad-zdravka-mamica-obiljezio-nastavak-sudenja-u-osijeku-mamic-ispred-sudnice-urlao-psovao-te-odbio-uci-u-sudnicu/6020544/"><strong>Jutarnji list</strong></a>.</p><p>Početak rasprave čekao je stojeći pored stubišne ograde, dok su kod vrata raspravne dvorane razgovarali <strong>tužitelji Sven Mišković</strong>, <strong>Tonći Petković</strong>, Mamićeva braniteljica <strong>Jadranka Sloković</strong> i sudac <strong>Darko Krušlin</strong>.</p><p>Mamić se u jednom trenutku iznenada obrušio na jednog od njih, vjerojatno zamjenika ravnateljice USKOK-a Svena Miškovića.</p><p>- Što se stalno smiješ, što se smiješ koji ku..c..., povikao je Mamić nekoliko puta.</p><p>Potom se požalio kako mu se stalno <strong>uskraćuju njegova prava</strong>.</p><p>- E sad neću ni ući pa ćemo razgovarati preko novina, vikao je Mamić i krenuo prema izlazu sa suda.</p><p><strong>Njegova odvjetnica Jadranka Sloković</strong> cijelo ga je vrijeme pokušavala smiriti, ali nije pomoglo.</p><p>Suđenje je nastavljeno bez Zdravka Mamića <strong>svjedočenjem poreznice Ane Štimac</strong> koja je vodila porezni nadzor u Dinamu 2008. godine.</p>